**Тақырыбы: *«Ата мұраң – асыл қазынаң»***

**Мақсаты:**

1. Оқушыларға ата- бабамыздың дәстүрлерінен, ұлттық рухани құндылықтардан мағлұмат беру.
2. Оқушылардың асыл мұра – асыл қазынамыз, салт – дәстүрлерді білу дағдысын қалыптастыру.
3. Инабаттылыққа, имандылыққа баули отырып, өз ұлтының жанашыры болуға тәрбиелеу.

**Көрнекіліктер:** киіз үй макеті, ұлттық киімдер, асық т.б.

**Барысы:** Оқушылар ұлттық киімде, көрпешелер үстінде асық ойнап отырады.

( Сахнада сазды әуен, «Сарыарқа» күйі ойнайды)

**1 – жүргізуші**: Жиналыппыз сәтті күні бәріміз де,

 Үлкен – кіші, жасымыз, кәріміз де,

 Төрлетіңдер, қадірменді қонақтарым

 Гүл – гүл жайнап біздің, мына, төрімізге.

**2 – жүргізуші**: Жаңарғаны сананың

 Ұмытады мұны кім?

 Ата – салтын бабамның

 Алып келді, осы күн.

 Қадірменді қонақтар, ата-аналар, ұстаздар!

«***Ата мұраң – асыл қазынаң***» атты өнеге сағатын бастауға рұқсат етіңіздер!

**1 – жүргізуші**: Той деп бүгін көңіл шіркін тасиды,

 Той деп бүгін халқым шашу шашады.

 Арамызда, бүгін болар сайыстың

 Сөзден жүйрік, жыршы бетін ашады.

 *(****Домбырамен жыр не күй орындалады****)*

**2 - жүргізуші**:

***1 кезең: «Халықтың тәрбиелік дәстүрі»***

 **Тапсырма мен сұрақ – жауап түрлері төмендегідей:**

 **№ 1**. **«Байғазы» және «Көрімдік» салт-дәстүрлерінің мазмұнын түсіндіріңіз, айырмашылығы неде?**

 «Байғазы» - балалардың, жастардың жаңа киімі үшін (мысалы, қамшы, шана, ер-тоқым т.б.) берілетін ақшалай заттай сыйлық, ақша.

 «Көрімдік» - жаңа туған балаға, жас келінге, құдасына, күйеуге береді. Мұның маңызы алып-беруде ғана емес, жақын-жуықтың адамгершілігін, ниетін, ашық қолдығын танытудың белгісі ретінде қаралады.

 *Айырмашылығы*: Көрімдік адамға, жандыға беріледі, байғазы көбінесе жансыз дүниелерге қатысты.

 **№ 2.** **«Бастаңғы» және «Қызойнақ» салтының мағынасын түсіндіріңіз және атап беріңіз...**

 «Бастаңғы» - үйдің үлкендері жол жүріп кеткенде ауыл жастары сол үйге жиналып, жолаушылардың жолда басы ауырмасын «бастаңғы» жаса дейді. Бастаңғының мәнісі-жастардың сол үйде ойын – сауық жасап бас қосуында.

 «Қызойнақ» - әке – шешелері жоқ кезінде бойжеткен қыздар оңаша қалып, ойын – сауық ұйымдастырады. Оған (жасырын түрде) жігіттер де қатысады. Бұл мәжіліс құпия және оның ұйымдастырушылары тек қыздар болғандықтан «қызойнақ» деп аталады.

 Қызойнақ көп ұйымдастырылмайды, ата – ана қыздарының қатысуына қатаң тыйым салған. Оның мақсаты – қыздарды жеңілтектен немесе ұят басып қалуынан сақтандырудан шыққан.

 *Айырмашылығы*: Бастаңғы – жастардың ұымдастыруымен ашық болады. «Қызойнақ» - қыздар ұйымдастырады, бірақ құпия түрде өткізіледі.

 **№3. «Жасау» және «Енші» салттарының мағынасын түсіндіріңіз, айырмашылығын атаңыз...**

 «Жасау» - ұзатылған қызға берілетін дүние – мүлік «жасау» деп аталады. Халық қыздың жасауына жақсы бұйым, кілем, текемет, ыдыс – аяқ, төсек – орын, киім – кешек, әсем – әшекейлі заттар берген. Ауқатты адамдар ақ отау тігіп ұзатқан. Жасауды қыздың еншісі десе де болады.

 «Енші» - балаларды ержетіп жеке үй болғанда ата- анасы оған отау тігіп, дүние – мүлік, мал береді.Мұны «енші» деп атайды.

 *Айырмашылығы:* Қыздарға берілетін дүние – мүлік «жасау» деп аталады, ал балаларды жеке үй қылып шығарса (яғни ата-анасынан бөлек «отау» ) оны «енші» дейді.

 ***Ән «Алтын бесік»***

**1 – жүргізуші:** Абзал тәлімгеріміз Ахмет Байтұрсынов «Ырым етсең, адал ет, амандықтан аман ет» - деп тегін айтпаған ғой.

 Ұлтымызда: «Ұяда не көрсең, ұшқанда соны ілерсің» - деген дана мәтел бар. Олай болса, «балапан қыран болуы үшін оны самғатып ұшыратын ата да қыран болуы керек» - деп, отбасы тәрбиесіне ерекше тоқталған.

 **2 – жүргізуші:**

 **2 кезең: «Халық тәлімі – тәрбие бастауы»**

 **Бала тәрбиесіне байланысты тапсырмалар мен сұрақтар:**

 **№1 Үйде ысқырма!**

 **Үйдегі жан басын санама! – тыйым сөздерінің мағынасын түсіндіріңіз**.

 Жауабы: а) Үйде ысқырма, үйге жылан келеді деген ұғым бар. Жалпы қазақ ұғымында жылан – дұшпан. Немесе айдалада ысқырған желдей ұлыған қасқырдай баспанасыз қаласың деген ырым.

 ә) Көп балалы ата – аналар жан басын санағанды жек көрген. «Көз тиеді» , «Көп екен», «Сұқтанба» деп қорыққан.

 **№2**.  **Нанды бір қолыңмен үзбе!**

 **Нан уағын тастама! – осы тыйым сөздерінің мағынасын түсіндіріңіз...**

 Жауабы: а) Нанды бір қолыңмен үзу деген киелі асты қорлаумен бірдей.

 ә) Ертеде халқымыздың ұғымында нан уағын тастама «обал» болады, «жеп қойсаң, бай боласың» деп тәрбиелеген.

 **№3. Жатқанда аяғыңды басыңнан биік көтерме!**

 **Тізеңді құшақтама! – тыйым сөздерінің мағынасын түсіндіріңіз**.

 Жауабы: а) Бұл сөз басыңды қорлау, өйткені «Дос басқа қарайды, дұшпан аяққа қарайды» деген тегін айтылмаса керек.

 ә) Тізе құшақтау жаман ырым болып саналған, жалғыз қалудың белгісі, т.б.

 ***Би «Ата толғауы»***

 **2 – жүргізуші:**

 **3 кезең: «Қасиетті сандар»**

**Сандар қасиетіне тапсырма және сұрақтар:**

 **3 санына байланысты*:***

 ***3 жұрт***: 1.Ағайын жұрт. 2. Нағашы жұрт. 3.Қайын жұрт.

 ***3 дана:*** 1.Абай. 2. Шоқан. 3.Ыбырай.

 ***3 арсыз***: 1. Ұйқы арсыз. 2. Тамақ арсыз. 3. Күлкі арсыз.

 ***3 арыс***: 1.Сәкен. 2.Бейімбет. 3. Ілияс.

 ***3 байлық*:** бірінші байлық- денсаулық,

 екінші байлық- ақжаулық,

 үшінші байлық- он саулық.

 **5** **санына байланысты**:

***5 қару***: 1.Садақ. 2.Мылтық. 3.Найза. 4.Қылыш. 5.Айбалта.

***5 қатер***: 1.От. 2. Жау. 3.Борыш. 4. Ауру. 5. Сөз.

**5 өсиет:**

 1.Топасқа сенбе. 2. Жауға иілме. 3.Әрқашан сақ жүр. 4. Аш үйге қонба. 5. Жарлыдан сый алма.

 **7 санына байланысты:**

 ***Жеті ата:*** 1.Бала. 2.Әке. 3.Ата. 4.Арғы ата. 5.Баба. 6.Түп ата. 7.Тек ата.

**Жеті қазына**: 1.Ер жігіт. 2.Сұлу әйел.3. Ақыл, білім. 4. Жүйрік ат. 5. Қыран бүркіт. 6.Берен мылтық. 7. Жүйрік тазы.

**Жеті жұт:** 1.Құрғақшылық.. 2.Жұт (мал қырылу), 3.Өрт. 4. Оба. 5.Соғыс. 6.Топан су. 7.Зілзала (жер сілкіну)

 **Ән «Қазақтың дәстүрлері» ( барлығы)**

 **1 – жүргізуші:**